# Z Á P I S N I C A

zo zasadnutia **RADY SRZ**

konaného **dňa 27. septembra 2014**

v Žiline

# Z Á P I S N I CA

**zo zasadnutia RADY SRZ konaného dňa 27.septembra 2014 v Žiline**

**Prítomní**: podľa prezenčnej listiny

**Prizvaní**: Ing. Strihová M. – poverená vedením odboru tečúcich vôd, Mgr. Waczlavová Z. – organizačný odbor, štatutárni zástupcovia MsO SRZ Prievidza

Program:

Otvorenie

1. Kontrola uznesení
2. Schválenie cien povolení na rybolov pre rok 2015
3. Prehodnotenie minimálnych zarybňovacích plánov na nasledujúce 3 - ročné obdobie
4. Príprava XI. Snemu SRZ
5. Rôzne

5.1. Schválenie zmien v zväzovom kaprovom povolení na rybolov a zmien v rybárskom poriadku pre držiteľov zväzových kaprových povolení od 1.1.2015

5.2. Schválenie zmien v zväzovom lipňovom povolení na rybolov a zmien v rybárskom poriadku pre držiteľov zväzových lipňových povolení od 1.1.2015

5.3. Návrh na pridelenie dotácií z rezervného zarybňovacieho fondu

5.4. Dohoda o finančnom vyrovnaní medzi Slovenským rybárskym zväzom - Miestnou organizáciou Topoľčany a OZ Zádvor Ludanice

5.5. Dohoda o finančnom vyrovnaní medzi Slovenským rybárskym zväzom - Miestnou organizáciou Hurbanovo a spoločnosťou Zelený Háj, s.r.o.

5.6. Žiadosť MsO SRZ Ružomberok a odpustenie odvodu zo zväzových kaprových povolení

5.7. Žiadosť MsO SRZ Považská Bystrica o dodatočné schválenie predaja nehnuteľného majetku

5.8. Upozornenie na zistenie vírusového ochorenia Koi herpes vírusov (KHV) na revíri Štrkovisko Tona

5.9. Informácia o odobratí rybárskeho revíru Materiálová jama A

5.10. Nedodanie násad lipňa tymiánového pre SRZ spoločnosťou Slovryb, a.s.

5.11. Informácia o schválení Operačného programu Rybné hospodárstvo SR pre roky 2014-2020 Vládou SR

5.12. Pripravované založenie MO SRZ Dolná Streda

5.13. Informácia Kontrolnej komisie SRZ o vykonaných kontrolách v ZO SRZ

**Otvorenie**

Zasadnutie Rady otvorila a prítomných privítala prezidentka SRZ, Ing. Magdaléna Janoušová, ktorá zároveň požiadala členov Rady o odsúhlasenie programu zasadnutia.

**Hlasovanie:** jednohlasne za

Ing. Cmarko – pred zahájením rokovania predniesol návrh na úpravu Rokovacieho poriadku Rady SRZ, schváleného v roku 2003, v článku 7. 5, ktorý má znenie: „ Na prijatie platného uznesenia je potrebný súhlas nadpolovičnej väčšiny všetkých členov Rady “, navrhuje, aby sa „ všetkých členov Rady “ zmenilo na „hlasujúcich“,

p. Patoprstý – všetkých členov Rady znamená 18 a viac. Všetky uznesenia schválené počtom menej ako 18 sú neplatné podľa nášho Rokovacieho poriadku.

Ing. Janoušová – uviedla, že doposiaľ sa hlasovalo tak, že pokiaľ nesedel počet hlasov, tak sa sčítali všetci, ktorí boli prítomní v miestnosti. Pýtala sa na príklad, že keď bude sedieť v miestnosti 30 ľudí, ale hlasovať budú len 7, čo potom?

Ing. Baláž – navrhol, aby sa pokračovalo podľa súčasného Rokovacieho poriadku a nová Rada nech si príjme a schváli Rokovací poriadok ako uzná za vhodné,

Ing. Cmarko – zmenil svoj návrh nie na hlasujúcich – ale na prítomných,

Ing. Korčok – navrhuje nič nemeniť a nechať to na novú Radu,

Ing. Janoušová – dala hlasovať o navrhovanej zmene,

Ing. Korčok – upravil návrh Ing. Cmarka na „ prítomných podľa prezenčnej listiny “

Na to bolo prijaté:

***Uznesenie č. 46/2014:***

Rada schvaľuje zmenu Článku VII. 5 Rokovacieho poriadku Rady SRZ takto: „ Na prijatie platného uznesenia je potrebný súhlas nadpolovičnej väčšiny, podľa prezenčnej listiny, prítomných členov Rady. “

**Hlasovanie:**

Za – 18 Proti – nepočítalo sa Zdržal sa – nepočítalo sa

K bodu 1:

**Kontrola uznesení**

K tomuto bodu programu sa vyjadril Ing. Kalus, ktorý uviedol, že uznesenie č. 43/2014 nebolo splnené v tom, že Sekretariát Rady nepredložil nový návrh cien povolení v stanovenom termíne do 1.9.2014 členom Rady a Kontrolnej komisie. Ďalej uviedol, že v materiáli nie je k uzneseniam č. 26, 28, 31 a 35 uvedený termín splnenia a zodpovedná osoba za splnenie, taktiež uviedol, že nebolo v písomnej forme vypracovaný materiál venovaný plneniu uznesenia X. Snemu týkajúceho sa zverejňovania uznesení Rady na internete do 5 dní od zasadnutia.

Ing. Baláž – namietol a uviedol, že uznesenie č. 43 bolo splnené tak, že materiál bod doručený všetkým ZO SRZ, teda aj členom Rady a Kontrolnej komisie

***Splnené***: 6/2014, časť bodu 1 a 3, 43/2014

***Úlohy trvajúce****:* 56/2010/B-bod 2, 19/2013, 27/2013, 36/2013 - nezvýraznená časť, 89/2013, 90/2013, 6/2014 časť bodov 1, 2 a 3, 26/2014, 28/2014, 31/2014, 35/2014

Mgr. Jankovičová – uviedla, že z plnení vypadlo uznesenie č. 31/2013, ktoré má také isté znenie ako uznesenie č. 26/2014 a nebolo splnené,

Ing. Baláž – uviedol, že uznesenie č. 26/2014 nahradilo uznesenie č. 31/2013, ktoré treba zrušiť

Ing. Mihalda – navrhol z uznesenia č. 6, bod 3 vypustiť tretiu odrážku odvrchu, nakoľko sa uznesenie neplní.

Na to bolo prijaté:

***Uznesenie č. 47/2014:***

Rada schvaľuje materiál Kontrola uznesení s tým že v uzneseniach č. 26, 28 a 35 sa doplní termín a zodpovedná osoba a vedúci odboru športovej činnosti predloží správu o plnení uznesenia č. 6., bod 3 tretia odrážka.

**Hlasovanie:**

Za – jednohlasne Proti – 0 Zdržal sa – 0

K bodu č. 2

**Schválenie cien povolení na rybolov pre rok 2015**

Ing. Janoušová uviedla, že boli vypracované dva návrhy cien povolení, ktoré boli zaslané organizáciám. 33 organizácií sa vyslovilo, že súhlasí s variantom č. 2, teda nezmenenou podobou zväzového kaprového povolenia, ale asi polovica s tým, aby bola zachovaná aj pôvodná cena, teda 73 €.  9 organizácií vyslovilo súhlas s variantom č. 1, teda novým systémom vydávania a ceny zväzového kaprového povolenia.

p. Dimitrov – predniesol svoje výhrady k Vestníku, ktorý sa rozposlal organizáciám. Variant č. 1 považuje za zavádzajúci, uviedol že Rada nedala mandát na rozposlanie tohto materiálu a ani na zvýšenie ceny zväzového kaprového povolenia o 2 €.

p. Patoprstý – uviedol, že je nedemokratické zobrať miestnym organizáciám možnosť stanoviť si výšku miestneho povolenia a určiť, že miestne povolenie bude v cene 43 a 46 €, je veľa organizácií, ktoré majú nižšiu cenu a my ich svojim návrhom nútime, aby o 10 €, konkrétne Leváre, zvýšili cenu povolenia, porušuje smernica

Ing. Janoušová – reagovala a uviedla, že vo Variante č. 1 sú uvedené dva druhy ceny miestneho povolenia, lebo z analýzy predloženej na poslednom zasadnutí Rady jasne vyplynulo, že v prípade jednotného systému nemôže byť taký široký sortiment jednotlivých povolení. Konštatovala, že Rada mala na to 4 roky zaoberať sa týmto problémom, nemyslí si že je vhodné na poslednú chvíľu prijať také závažné uznesenie alebo aj zmenu, ktorá by ovplyvnila celý chod našich organizácií,

p. Patoprstý – vyjadril názor, že pani prezidentka nepochopila navrhovaný spôsob odvodov, návrh Ing. Cmarka bol taký, že osobitná „ lepka “ toto všetko neguje, pretože nebude rôzny odvod z miestneho povolenia. Svoj názor vyjadril nasledovne: „ Je lepka 33 € a celá je odvod, bez toho, aby som určoval výšku miestnej alebo stanovoval tam nejaký kľúč, koľko mám odviesť z miestnej na zväzovú “. Predniesol návrh bratislavských organizácií, aby sa táto Rada ďalej touto problematikou nezaoberala.

Ing. Korčok – sa domnieval, že niektorí členovia nepochopili obsah Vestníka, dôvodom bol zlý pôvodný návrh s ktorým prišli predkladatelia v deň zasadnutia Rady, bolo potrebné z ich strany vypracovať návrh a dať ho členom Rady dva mesiace vopred, mohlo sa to prerokovať v základných organizáciách.

Ing. Cmarko – reagoval na vystúpenia, uviedol, že návrh prišiel v septembri 2013, kedy bol zmietnutý zo stola s tým, že treba urobiť analýzu. Pokračoval, že sme sa k tomu návrhu vrátili v apríli, kde bola požiadaná pani prezidentka, aby urobila analýzu a „ ak si niekto myslí, že člen Rady bude chodiť zo Sekretariátu zberať materiály, na to tu máme platený aparát, ktorý dáva podklady a ktorý to tu spravuje “. Súhlasil s pani prezidentkou a stiahol svoj návrh, navrhol, aby ceny povolení zostali na úrovni roku 2014.

Mgr. Jankovičová – sa súhlasne vyjadrila k návrhu Ing. Cmarka,

p. Godiška – zarazila ho jedna vec, že keď som si porovnal to, čo bolo vo Vestníku, boli tam svojvoľne doplnené veci, o ktorých sa nerokovalo, chýbali tam veci, ktoré prešli ako návrh z Rady,

Mgr. Dubecký – súhlasí s návrhom Ing. Cmarka, aby to ostalo tak, ako to je a nech nová Rada rozhodne,

Ing. Estergájoš – upozornil na sociálny rozmer existovania zväzu, uviedol, že v novomestskej organizácii je 1100 členov, min. 40 % ľudí je v ťažkej sociálnej situácii a títo ľudia chcú ryby chytať, lebo je to ich poživeň. Preto, keby sa prijal Variant č. 2 so zvýšením ceny bolo by to citeľné zvýšenie ceny, ktorá je už teraz dosť napnutá, a preto navrhuje, aby sme to nechali na novú Radu.

p. Cifra – myslí, že pôvodný návrh Ing. Cmarka nie je zlý, ale cenu 33 až 35 € za zväzové povolenie považuje za jej dehonestáciu, lebo v miestnej sa ponúka za 43 alebo 46 € cca 12 revírov,

p. Vaculčiak – zväzové povolenie za 35 € by mal byť odvod, ale rybár si musí kúpiť aj miestne povolenie, lebo ináč by organizácie skrachovali. Keby si 800 členov z 1000 kúpilo zväzové povolenie za 35 €, nezaplatili by miestne a je po organizácii. „ Rozprávali sme sa, že ten, kto si kúpi miestnu a chce chytať na slovenských vodách, tak zaplatí ten rozdiel. Takto sme sa na tom dohodli, a nevidím na tom nič zlé, ani čo sa týka sociálnej oblasti, keď niekto chce chytať na celom Slovensku, tak si to musí zaplatiť, a keď na to nemá, tak chytá na miestnych vodách “.

Ing. Janoušová – navrhla, aby ceny povolení pre rok 2015 zostali na úrovni cien povolení ako v roku 2014.

Bolo prijaté:

***Uznesenie č. 48/2014:***

Rada schvaľuje ceny povolení na rybolov pre rok 2015 v nezmenenej výške, na úrovni roku 2014.

**Hlasovanie:**

Za – 29 Proti – Zdržal sa – 1

K bodu č. 3:

**Prehodnotenie minimálnych zarybňovacích plánov na nasledujúce 3 - ročné obdobie**

Ing. Strihová – predniesla materiál, uviedla že pri Zemplínskej Šírave a Liptovskej Mare sú len drobné opravy, pri Dunaji ide len o opravu chyby, ktorá vznikla pred viacerými rokmi, kedy sa vypočítavalo minimálne, optimálne a maximálne zarybnenie revírov Rady, pri ostatných revíroch sa to zohľadnilo, ale revíry Dunaja ostali opomenuté a do dnešného dňa v minimálnom zarybnení figuruje pstruh dúhový jednoročný, podustva jednoročná, kapor rýchlený, ktorý už nie je naplánovaný.

Ing. Kalus – predniesol, že KK odporúča Zarybňovacej komisii a Rade prehodnotiť zarybňovanie revírov Rady jednotlivými násadami kategórie „r“, nakoľko je to neefektívna násada,

Ing. Janoušová – reagovala, že zarybňovanie rýchlenou násadou je neefektívne, z odborného hľadiska to považuje za nie veľmi dobré riešenie. Samozrejme, existujú lokality, kde má rýchlená násada opodstatnenie.

p. Patoprstý – informoval, že zarybňovacia komisia odporúča Rade schváliť Minimálne zarybnenie, vyjadril sa ku stanovisku Kontrolnej komisie a povedal, že štádia „r“ sa dávajú do plánu na základe odborného posúdenia konkrétneho oblastného ichtyológa, ktorý má natoľko zdatné vedomosti a znalosti z konkrétneho revíru, že si dovolí „r“ tam vysadiť, pretože je tam potravinový reťazec, že násada „r“ má možnosť sa tam vyvinúť, resp. je tam minimálna mortalita. Stanovisko KK, že násadou „r“ sa neodporúča zarybňovať považuje za scestné.

***Uznesenie č. 49/2014:***

Rada schvaľuje predložený návrh Minimálneho zarybnenia revírov Rady SRZ na roky 2015 až 2017.

**Hlasovanie:**

Za – 30 Proti – 0 Zdržal sa – 0

Ďalej sa rokovalo:

K bodu 5. Rôzne:

**5.1.Schválenie zmien v zväzovom kaprovom povolení na rybolov a zmien v rybárskom poriadku pre držiteľov zväzových kaprových povolení od 1.1.2015**

Ing. Strihová uviedla, že zmeny sú rozdelené na dve časti , v prvej časti sú návrhy na zmeny v zozname rybárskych revírov zaradených do zväzového kaprového povolenia, v druhej sú zmeny v popisoch revírov v zväzovom kaprovom poriadku.

Ing. Kalus – uviedol, že KK apeluje na členov Rady, aby zvážili ďalšie vyraďovanie revírov zo zväzových povolení, aby tieto povolenia nestratili svoju efektívnosť.

Na rokovaní Rady sa zúčastnili štatutárni zástupcovia MsO SRZ Prievidza, ktorí osobne predniesli:

* **Návrh na vyňatie VN Nitrianske Rudno v obhospodarovaní MsO SRZ Prievidza zo ZKP.**

Bc. Orth – tajomník mestskej organizácie Prievidza predniesol žiadosť o vyňatie VN Nitrianske Rudno zo zväzového kaprového povolenia, uviedol že ako náhradu ponúkajú VN Nováky a možnosť v rámci Rady usporiadať všetky mládežnícke preteky v kategórii, ktoré bude Rada požadovať na tejto vodnej nádrži. Ako dôvody vyňatia uviedol, že VN Nitrianske Rudno je z veľkej časti neprístupná, všetky chaty v okolí sú skúpené rôznymi záujmovými skupinami, dochádza k vyhradzovaniu pozemkov, sú tam oplotené časti, kam sa rybári nedostanú, organizácia chce, aby to bola miestna voda a potom aj tlak ohľadne rybárčenia bude iný. Zarybňovanie VN Nováky v takom rozsahu ako je teraz garantujú aj pre budúcnosť aj bez náhrady Rady.

V diskusii vystúpili:

p. Godiška – zaujala ho rozloha tejto vodnej nádrže, myslí si, že akékoľvek VN s rozlohou nad 100 ha by sa nemali vynímať, lebo potom celoslovenské kaprové povolenie stratí atraktivitu. Ďalej nesúhlasí s tým, že výkyvy vodnej hladiny sú tak dramatické, aby to bol jeden z hlavných argumentov na vyňatie. Z [www.stránky](http://www.stránky) MsO Prievidza zistil, že cudzí členovia ulovili v roku 2013 1251 ks kapra a 124 ks zubáča, domáci členovia 5875 ks kapra a 802 ks zubáča. Zarybnenie VN Nitrianske Rudno sa mu zdá v značnom nepomere oproti tomu, koľko domáci rybári z VN Nitrianske Rudno vyťažia. Uviedol, že bude proti vyňatiu.

p. Uhlár – predseda mestskej organizácie Prievidza oponoval p. Godiškovi a uviedol, že Rudno nemá nad 100 ha, citoval zo smernice platnej od roku 2004, ktorá hovorí, že organizácia môže zaradiť vodu nad 10 ha, teda je to vec dobrovoľnosti, nikde nie je uvedené, že Rada má rozhodovať o zaraďovaní alebo vyňatí vody. Je to v rozpore so smernicou.

Ing. Cmarko – upozornil, že výkon rybárskeho práva dostala Rada SRZ, ktorá ho prideľuje základným organizáciám,

Ing. Geschwandtner – reagoval na vystúpenie štatutárneho zástupcu MsO Prievidza. Uviedol príklad, že keby MO Handlová musela dať do povolenia najbližšiu vodu pod 10 ha, tak by to bolo likvidácia organizácie,

p. Patoprstý – sa pýtal, či nemajú možnosť viac kompenzovať vyňatie, lebo chcú vyňať 96 ha vodu a nahradiť ju 18 hektárovou,

p. Uhlár – uviedol, že by mohli zaradiť VN Brezany, ktorá bude v krátkom čase kaprovo-pstruhovým revírom,

Ing. Korčok – navrhol kompromis – dať to organizácii na 3 roky a potom sa uvidí, či to bude nastálo.

Po ukončení diskusie sa pristúpilo k hlasovaniu o vyňatí VN Nitrianske Rudno a zaradeniu VN Nováky do ZKP.

**Hlasovanie:**

Za – 5 Proti – 18 Zdržal sa – 3

**Návrh nebol schválený.**

* **Návrh na vyňatie VN Veľké Kozmálovce v obhospodarovaní MsO SRZ Levice zo ZKP.**

p. Cifra – odôvodnil návrh na vyňatie VN Veľké Kozmálovce zlým prístupom k revíru, dva brehy nádrže sú neprístupné, za vyňatý revír navrhujú zaradiť VN Turá a VN Kalná nad Hronom.

V diskusii vystúpili:

p. Patoprstý – pripomienkoval vyňatie Veľkých Kozmáloviec a zaradenie VN Turá a VN Kalná nad Hronom z pohľadu ich rozlôh. Ďalej uviedol „ zaraďuje sa menej ako sa vyraďuje, stále sa dehonestuje zväzové povolenie, jeho rozsah je čím ďalej tým menší, záujem o ňu bude rapídne klesať “.

Mgr. Dubecký – uviedol, že pred ním argument v znení jeden breh je neprístupný neobstojí, napr. VN Ružín má brehy 40 km dlhé a rybár sa dostane autom asi iba na 10 km.

Ing. Mihalda – nesúhlasí s vyňatím 72 ha VN, uviedol, že na Liptovskej Mare sú 3 miesta, kam sa rybár dostane.

Po ukončení diskusie sa pristúpilo k hlasovaniu o vyňatí Veľké Kozmálovce zo ZKP a zaradenie VN Turá a VN Kalná.

**Hlasovanie :**

Za –0 proti – nepočítalo sa Zdržal sa –nepočítalo sa

**Návrh nebol schválený**.

* **Návrh na vyňatie Štrkoviska Rovinka za Hrádzou v obhospodarovaní MO SRZ Dunajská Lužná zo ZKP.**

MO Dunajská Lužná navrhuje vyradiť Štrkovisko Rovinka nad Hrádzou o rozlohe 10 ha a zaradiť štrkovisko Dunajská Lužná – Malá Voda o rozlohe 20 ha.

Bolo prijaté:

***Uznesenie č. 50/2014:***

Rada schvaľuje vyňatie rybárskeho revíru č. 1-1050-1-1 Štrkovisko Rovinka nad Hrádzou a zaradenie rybárskeho revíru č. 1-0900-1-1 Štrkovisko Dunajská Lužná – Malá Voda v obhospodarovaní MO SRZ Dunajská Lužná do rybárskeho poriadku pre držiteľov zväzových kaprových povolení.

**Hlasovanie:**

Za –25 Proti – 2 Zdržal sa – 3

**Návrh bol schválený.**

* **Návrh na vyňatie VN Haláčovce v  obhospodarovaní MO SRZ Bánovce nad Bebravou zo ZKP.**

Ing. Geschwandtner – uviedol, že by bolo dobré vykonať inventúru všetkých revírov. On tak urobil a predniesol, že:

* skupinou je 6 organizácií, ktoré nemajú žiadny kaprový revír, odvádzajú všetko, väčšinou je to na Pohroní a hornom Liptove,
* 2. skupinou je 26 organizácií spĺňajúcich podmienku pridelenia revíru uzavretej kaprovej vody v rozlohe väčšej ako 10 ha do ZKP,
* 3. skupinou je 15 organizácií, ktoré nedali revír do ZKP, pretože revír nad 10 ha nemajú a nemajú ani tečúcu vodu,
* 4. skupinou – 47 organizácií, ktoré nemajú uzavretú kaprovú vodu o rozlohe nad 10 ha a do ZKP dali len tečúce vody,
* 21 organizácií, ktoré dali do ZKP revíry menšie ako 10 ha a tečúce vody,
* 7 organizácií, ktoré majú 2 a viac revírov, dokonca 3 - 4 revíry a ani jeden nad 10 ha a nie sú v ZKP. Čo sa týka Haláčoviec, tak by to už bola 8. organizácia.

Ing. Korčok – konštatoval, že keby organizácia ponúkla náhradu, tak by súhlasil s vyňatím,

Ing. Janoušová – uviedla, že ak organizácie nemajú záujem o ZKP, treba to jasne povedať, nezaraďujme nič, ostanú tam všetky tečúce vody a revíry Rady,

Ing. Mihalda – reagoval, že rybári určite chcú zväzové povolenie a  tiež navrhuje, aby tá

„ knižka “ bola čo najširšia,

Ing. Ružička – navrhuje neprijať toto rozhodnutie.

Pristúpilo sa k hlasovaniu o vyňatí VN Haláčovce zo ZKP

**Hlasovanie:**

Za – 0 Proti – 30 Zdržal sa –0

**Návrh nebol schválený**.

* **Návrh na vyňatie VN Partizánske v  obhospodarovaní MsO SRZ Partizánske zo ZKP.**

p. Jaššo – uviedol, že ako náhradu by chceli dať VN Veľké Uherce, ale žiaľ nie je napustená a pravdepodobne ani na budúci rok nebude. Keď sa tak stane, urobia výmenu. Upozornil, že členovia Rady žiadali o zaradenie VN Veľké Uherce už od 1.1.2015.

Pristúpilo sa k hlasovaniu o vyňatí VN Partizánske a zaradení VN Veľké Uherce v obhospodarovaní MsO SRZ Partizánske.

Bolo prijaté:

***Uznesenie č. 51/2014:***

Rada schvaľuje vyňatie rybárskeho revíru č. 2-5120-1-1 VN Partizánske a zaradenie rybárskeho revíru č.2-5470-1-1 VN Veľké Uherce v obhospodarovaní MsO SRZ Partizánske do rybárskeho poriadku pre držiteľov zväzových kaprových povolení.

**Hlasovanie:**

Za – 29 Proti – 0 Zdržal sa – 1

* **Návrh na vyňatie časti revíru Váh č.18 v  obhospodarovaní MsO SRZ Ružomberok zo ZKP.**

Návrh na vyňatie z dôvodu novovytvoreného lipňového úseku bez privlastnenia si úlovku, v príde zmeny účelu využitia bude opätovne zaradený do ZLP

Bolo prijaté:

***Uznesenie č. 52/2014:***

Rada schvaľuje vyňatie časti rybárskeho revíru č. 3-4680-6-1Váh č.18 v obhospodarovaní MsO SRZ Ružomberok z rybárskeho poriadku pre držiteľov zväzových lipňových povolení, z dôvodu novovytvoreného lipňového úseku bez privlastnenia si úlovku. V príde zmeny účelu využitia bude opätovne zaradený do ZLP.

**Hlasovanie:**

Za – 30 Proti – 0 Zdržal sa – 0

* **Návrh na vyňatie Jazera Izra v  obhospodarovaní MsO SRZ Košice zo ZKP.**

Bolo prijaté:

***Uznesenie č. 53/2014:***

Rada schvaľuje vyňatie rybárskeho revíru č. 4-0830-1-1 Jazero Izra v obhospodarovaní MsO SRZ Košice z rybárskeho poriadku pre držiteľov zväzových kaprových povolení.

**Hlasovanie:**

Za – 25 Proti – 1 Zdržal sa – 4

* **Návrh na pridelenie OR Oborín ( 2,5 ha ) do obhospodarovania MO SRZ Veľké Kapušany.**

Bolo prijaté:

***Uznesenie č. 54/2014:***

Rada schvaľuje zverenie rybárskeho revíru č.4-1801-1-4 OR Oborín do obhospodarovania MO SRZ Veľké Kapušany.

**Hlasovanie:**

Za – 25 Proti – 1 Zdržal sa – 4

* **Návrh na vyňatie OR Bajany, OR Vysoká nad Uhom, OR Bitric ( 4ha ), OR Soták (2,5ha ) a OR Oborín ( 2,5ha ) v  obhospodarovaní MO SRZ Veľké Kapušany zo ZKP.**

***Uznesenie č. 55/2014:***

Rada schvaľuje vyňatie rybárskych revírov č. 4-3061-1-1 OR Bajany, č. 4-3062-1-1 Vysoká nad Uhom, č. 4-1202-1-1 OR Bitric, č. 4-1205-1-1 OR Soták ač. 4-1801-1-4 OR Oborín v obhospodarovaní MO SRZ Veľké Kapušany z rybárskeho poriadku pre držiteľov zväzových kaprových povolení.

**Hlasovanie:**

Za – 25 Proti – 1 Zdržal sa – 4

* **Návrh na zmenu charakteru rybárskeho revíru č. 1-1420-1-1 VN Vištuk v obhospodarovaní MsO SRZ Pezinok z revíru lovného na revír chovný a jeho vyňatie zo ZKP.**

Bolo prijaté:

***Uznesenie č. 56/2014:***

Rada schvaľuje zmenu charakteru rybárskeho revíru č. 1-1420-1-1 VN Vištuk v obhospodarovaní MsO SRZ Pezinok z revíru lovného na revír chovný a jeho vyňatie z rybárskeho poriadku pre držiteľov zväzových kaprových povolení.

**Hlasovanie:**

Za – 30 Proti – 0 Zdržal sa – 0

* **Návrh na zverenie časti rybárskeho revíru Orava č. 2 do obhospodarovania MO SRZ Dolný Kubín a MO SRZ Trstená.**

Ing. Baláž vyjadril nesúhlasné stanovisko s pridelením Oravy č. 2 MO SRZ Dolný Kubín a Trstená. Súhlasí s kompromisným riešením, a to pridelením 3 až 3,5 km úseku Oravy č. 2 od cestného mosta v obci Krivá MO SRZ v Trstenej.

Bolo prijaté:

***Uznesenie č. 57/2014:***

Rada schvaľuje zverenie časti rybárskeho revíru č. 3-2720-6-1 Orava č.2 od vtoku Studeného potoka v obci Podbiel po cestný most v obci Krivá do obhospodarovania MO SRZ Trstená.

**Hlasovanie:**

Za – 30 Proti – 0 Zdržal sa – 0

Ďalej sa hlasovalo o žiadosti MO SRZ Dolný Kubín o zverenie časti Oravy č. 2 do jej obhospodarovania.

**Hlasovanie:**

Za – 0 Proti – 29 Zdržal sa – 1

**Návrh nebol schválený**

* **Návrh na zverenie rybárskeho revíru VN Krpeľany do obhospodarovania MO SRZ Dolný Kubín.**

**Hlasovanie:**

Za – 0 Proti – 29 Zdržal sa – 1

**Návrh nebol schválený**

* **Návrh na zverenie časti rybárskeho revíru Orava č. 2 Raciborský potok do obhospodarovania MO SRZ Dolný Kubín**

**Hlasovanie:**

Za – 0 Proti – 28 Zdržal sa – 2

**Návrh nebol schválený**

Ďalej sa rokovalo o zmenách vo zväzovom kaprovom poriadku od 1.1.2015. V diskusii vystúpili :

p. Cifra – upozornil na potrebu vypustiť z predkladaného návrhu rybársky revír č. 2-2120-1-1 Perec č. 3 nakoľko nebol zaradený vo zväzovom kaprovom povolení,

p. Jaššo – upozornil, že VN Duchonka by mala byť podľa návrhu revírom s režimom chyť a pusť, avšak MO SRZ Topoľčany dostala tento revír do obhospodarovania od Rady za podmienky, že bude revírom lovným zaradeným vo zväzovom kaprovom povolení.

Pristúpilo sa k hlasovaniu o tom, že VN Duchonka zostáva naďalej lovným revírom. Bolo prijaté:

***Uznesenie č. 58/2014:***

Rada schvaľuje ponechanie lovného charakteru rybárskeho revíru VN Duchonka.

**Hlasovanie:**

Za – 29 Proti – 0 Zdržal sa – 1

Pristúpilo sa k hlasovaniu o vyradení rybárskeho revíru č. 2-4450-4-1 Vlára z dôvodu zmeny charakteru na lososový - pstruhový.

Bolo prijaté:

***Uznesenie č. 59/2014:***

Rada schvaľuje vyradenie rybárskeho revíru č. 2-4450-4-1 Vlára z dôvodu zmeny charakteru na lososový - pstruhový.

**Hlasovanie:**

Za – 30 Proti – 0 Zdržal sa – 0

Ing. Baláž – predniesol návrh MsO Dubnica nad Váhom týkajúci sa kanála Enkláva, ktorý je dlhodobo predmetom sporov medzi členmi MsO SRZ Trenčín a MsO Dubnica nad Váhom. Tento revír nie je uzatvorený, bol vytvorený odčlenením z Vážskeho kanála, ktorý je súčasťou revíru Váh č. 8. Revír č. 2-0630-1-1 Enkláva, je zaradený v miestnom kaprovom povolení, navrhuje alebo zaradiť Enklávu do zväzového kaprového povolenia, alebo zmeniť tento revír a začleniť ho ako súčasť Vážskeho kanála.

Vystúpil p. Remenec – ako tajomník MsO SRZ Trenčín predniesol sťažnosť na hrubé správanie sa predsedu MsO SRZ Dubnica nad Váhom, p. Jozefa Gregoríka.

Pristúpilo sa k hlasovaniu o návrhu Ing. Baláža.

**Hlasovanie:**

Za – 1 Proti – 28 Zdržal sa – 1

**Návrh nebol schválený.**

Po prerokovaní všetkých zmien v rybárskom poriadku pre držiteľov zväzových kaprových povolení. , bolo prijaté:

***Uznesenie č. 60/2014:***

Rada schvaľuje predložené zmeny v zväzovom rybárskom poriadku na vody kaprové

**Hlasovanie:**

Za –30 Proti – 0 Zdržal sa – 0

**5.2. Schválenie zmien v zväzovom lipňovom povolení na rybolov a zmien v rybárskom poriadku pre držiteľov zväzových lipňových povolení od 1.1.2015**

Ing. Strihová informovala, že MO Poprad zmenila charakter rybárskeho revíru Poprad č. 7 zo pstruhového na lipňový a nesúhlasí s jeho zaradením do ZLP,

p. Orovčík – informoval členov Rady o telefonáte s predsedom MO Poprad, ktorý pozastavil predložený návrh.

Nakoľko iné pripomienky k materiálu neboli prednesené, bolo prijaté:

***Uznesenie č. 61/2014:***

Rada schvaľuje predložené zmeny v zväzovom rybárskom poriadku na vody lipňové, s výnimkou revíru Poprad č. 7.

**Hlasovanie:**

Za –30 Proti – 0 Zdržal sa – 0

**5.3. Návrh na pridelenie dotácií z rezervného zarybňovacieho fondu**

Ing. Strihová predniesla návrh na pridelenie dotácií z rezervného zarybňovacieho fondu pre:

* MsO SRZ Žilina – 250 kg Pp 2 z dôvodu ekologickej havárie,
* MsO SRZ Ružomberok– 150 kg Pp 2 prvotné zarybnenie VN Čutkovo,
* MO SRZ Dobšiná– 100 kg Pp 2 prvotné zarybnenie VN Vlčia Dolina.

Tiež podala informáciu, že v tomto bode zostanú nevyčerpané finančné prostriedky vo výške 11 700 €, ktoré zarybňovacia komisia navrhuje presunúť do Rezervného fondu.

**Hlasovanie:**

Za – jednohlasne Proti – 0 Zdržal sa – 0

Bolo prijaté:

***Uznesenie č. 62/2014:***

Rada schvaľuje predložený návrh na pridelenie dotácií z rezervného zarybňovacieho fondu, takto:

* MsO SRZ Žilina – 250 kg Pp 2 v hodnote 2475 € z dôvodu ekologickej havárie,
* MsO SRZ Ružomberok – 150 kg Pp 2 v hodnote 1485 € prvotné zarybnenie VN Čutkovo,
* MO SRZ Dobšiná– 100 kg Pp 2 v hodnote 990 € prvotné zarybnenie VN Vlčia Dolina.

Rada schvaľuje presun nevyčerpaných 11 700 € do Rezervného fondu.

**Hlasovanie:**

Za – 30 Proti – 0 Zdržal sa – 0

K bodu 4:

**Príprava XI. Snemu SRZ**

Ing. Janoušová zahájila rokovanie Rady o príprave XI. Snemu SRZ, ktorý sa uskutoční dňa 29.11.2014.

Prvým bodom rokovania bolo schválenie pozvánky s programom rokovania snemu. K ich obsahu nemal nikto z členov Rady pripomienky a preto bolo prijaté:

***Uznesenie č. 63/2014:***

Rada schvaľuje predložený návrh pozvánky s programom rokovania XI. Snemu SRZ.

**Hlasovanie:**

Za – 28 Proti – 0 Zdržal sa – 0

1. **Rokovací poriadok XI. Snemu SRZ**

p. Patoprstý – predniesol návrh, aby sa pripravilo zloženie pracovného predsedníctva rokovania Snemu,

Ing. Baláž – predložil návrh, aby predsedníctvo Snemu bolo v zložení – Ing. Janoušová – prezidentka, Ing. Baláž – tajomník, Ing. Kalus – predseda KK a dvaja najstarší viceprezidenti. Na to sa p. Cifra a Ing. Geschwandtner vzdali účasti v predsedníctve, boli navrhnutí namiesto nich Ing. Korčok a p. Bodzáš.

***Uznesenie č. 64/2014:***

Rada schvaľuje zloženie pracovného predsedníctva XI. Snemu SRZ v zložení: prezidentka, tajomník, predseda Kontrolnej komisie SRZ a za viceprezidentov Ing. Korčok a p. Bodzáš.

**Hlasovanie:**

Za – 28 Proti – 0 Zdržal sa – 0

Bolo prijaté:

Ing. Baláž predniesol návrh, aby na vyplatenie celoročných odmien pre členov Rady a  KK počas slávnostného rokovania Rady dňa 28.11.2014.

***Uznesenie č. 65/2014:***

Rada schvaľuje vyplatenie celoročných odmien pre členov Rady a  KK počas slávnostného rokovania Rady dňa 28.11.2014.

**Hlasovanie:**

Za – 28 Proti – 0 Zdržal sa – 0

P. Patoprstý – predniesol návrh, aby si pracovné predsedníctvo zvolilo osobu, ktorá bude viesť snem,

Ing. Baláž – uviedol, že snem bude viesť pani prezidentka,

p. Patoprstý – sa pýtal na komisie, či sa budú etablovať až priamo na sneme,

Ing. Baláž – odpovedal, že prezidentka s tajomníkom zabezpečujú porady delegátov, zosumarizujú požiadavky jednotlivých krajov na kandidátov do Rady a KK spolu s kandidátmi do mandátovej, návrhovej a volebnej komisie.

Bolo prijaté:

***Uznesenie č. 66/2014:***

Rada SRZ ukladá tajomníkovi a prezidentke SRZ vykonať porady delegátov snemu v jednotlivých krajoch, na ktorých sa pripraví kandidátka jednotlivých delegátov do Rady a KK ako aj do mandátovej, volebnej a návrhovej komisie.

**Hlasovanie:**

Za – 28 Proti – 0 Zdržal sa – 0

Bolo prijaté:

***Uznesenie č. 67/2014:***

Rada SRZ schvaľuje predložený návrh Rokovacieho poriadku XI. Snemu SRZ.

**Hlasovanie:**

Za – 28 Proti – 0 Zdržal sa – 0

1. **Volebný poriadok XI. Snemu SRZ**

P. Patoprstý – v bode VI. by navrhoval doplniť bod č. 3 – na miesto predsedu KK nastúpi 1. náhradník z príslušného kraja,

Ing. Baláž – uviedol, že ak to nie je upravené v Stanovách, tak sa to doplní,

p. Patoprstý – predniesol návrh na prehodnotenie bodu VI. a VII. – Pravidlá pre voľbu členov Rady. Navrhuje, aby sa explicitne volili 4 kandidáti z príslušného kraja, čiže platný hlasovací lístok bude len ten, kde budú zakrúžkovaní štyria kandidáti a ostatní vyčiarknutí.

Ing. Baláž – reagoval, že je to zásah do práv voliča, nakoľko ho týmto nútime dať hlas tomu, ktorého nechce voliť,

Ing.Korčok – uviedol, že hlasovací lístok je platný pokým je zakrúžkovaný minimálne jeden kandidát,

Ing. Cmarko – predniesol návrh, aby sa museli krúžkovať 4 kandidáti,

Ing. Geschwandtner – povedal, že má právo zakrúžkovať len jedného kandidáta.

Záverom tejto diskusie bolo dohodnuté, že táto otázka sa vyrieši priamo na Sneme.

P. Orovčík – navrhol, aby sa oddelil hlasovací lístok pre voľbu prezidenta a tajomníka. Navrhuje samostatný hlasovací lístok pre každú funkciu.

Ing. Ružička – súhlasí s návrhom a myslí si, že volebná komisia s tým nebude mať problém, urobí si dve kôpky a zráta ich. Uviedol, že do volebného poriadku pribudol bod č. 11 – písomné návrhy kandidátov pre voľbu prezidenta a tajomníka delegáti snemu predkladajú volebnej komisii po jej zvolení.

Mgr. Waczlavová – reagovala, že síce pribudol, ale na základe schválenia predchádzajúceho snemu,

Ing. Ružička – potešilo by ho, keby navrhovatelia prezentovali týchto ľudí trošku skôr, aspoň 14 dní pred konaním snemu, aby sa to zverejnilo na webe, aby sme sa s nimi mohli oboznámiť. Pokým bude prezentácia na sneme, tak z toho vynechávame základnú organizáciu. Ďalej navrhoval, aby tieto materiály posielali na Sekretariát a ten by potom kandidátky zverejnil na [www.stránke](http://www.stránke) Rady.

Ing. Baláž – mu odpovedal, že je to možné, ale platilo by to až pre ďalšie volebné obdobie. Môže nastať situácia, že hocikto z delegátov sa môže priamo na sneme prihlásiť, že chce kandidovať napr. na tajomníka.

Ing. Cmarko – uviedol, že pred 4 rokmi sa pridal do Volebného poriadku jeden bod, ktorý pred tým 20 rokov nebol, ide o bod č. 15. Do posledného snemu bol viceprezident volený za príslušný kraj 4 zvolenými členmi, bolo to zmenené tak, že teraz sa viceprezidentom za príslušný kraj stane ten, ktorý získal najvyšší počet hlasov. Dal na zváženie, či by sme sa nemohli vrátiť k pôvodnému návrhu spred 20 rokov. Odôvodnil to nečinnosťou niektorých viceprezidentov.

p. Cifra – upozornil na znenie Stanov SRZ, ktoré v  § 20 bode 3.4. písm. b) – delegát s najvyšším počtom hlasov sa stáva viceprezidentom.

Po vyčerpaní diskusie sa pristúpilo k hlasovaniu a bolo prijaté:

***Uznesenie č. 68/2014:***

Rada schvaľuje predložený návrh Volebného poriadku XI. Snemu SRZ s tým, že sa odčlenia hlasovacie lístky pre voľbu tajomníka a prezidenta a upraví sa formulácia týkajúca sa voľby predsedu KK.

**Hlasovanie:**

Za – 24 Proti – 0 Zdržal sa – 4

K bodu 5 Rôzne:

**5.4. Dohoda o finančnom vyrovnaní medzi Slovenským rybárskym zväzom - Miestnou organizáciou Topoľčany a OZ Zádvor Ludanice**

Ing. Baláž – predložil návrh Dohody o finančnom vyrovnaní medzi MO SRZ Topoľčany a Občianskym združením Ludanice za rybársky revír č.2-1730-1-1 OR Ludanice. Z uvedeného revíru bola vylovená rybia obsádka a tým nebolo potrebné upravovať hodnotu finančného vyrovnania.

Bolo prijaté:

***Uznesenie č. 69/2014:***

Rada schvaľuje Dohodu o finančnom vyrovnaní za rybársky revír č. 2-1730-1-1 OR Ludanice medzi Slovenským rybárskym zväzom - Miestnou organizáciou Topoľčany a občianskym združením Zádvor Ludanice.

**Hlasovanie:**

Za – 28 Proti – 0 Zdržal sa – 0

**5.5. Dohoda o finančnom vyrovnaní medzi Slovenským rybárskym zväzom - Miestnou organizáciou Hurbanovo a spoločnosťou Zelený Háj, s.r.o.**

Ing. Baláž – predložil návrh Dohody o finančnom vyrovnaní medzi MO SRZ Hurbanovo a spoločnosťou Zelený háj, s.r.o. za rybársky revír č.2-4260-1-1 Štrkovisko Zelený háj, za sumu 6 000 €.

Bolo prijaté:

***Uznesenie č. 70/2014:***

Rada schvaľuje Dohodu o finančnom vyrovnaní vo výške 6 000 € za rybársky revír č.2-4260-1-1 Štrkovisko Zelený háj, medzi Slovenským rybárskym zväzom - Miestnou organizáciou Hurbanovo a  spoločnosťou Zelený háj, s.r.o.

**Hlasovanie:**

Za – 28 Proti – 0 Zdržal sa – 0

**5.6. Žiadosť MsO SRZ Ružomberok a odpustenie odvodu zo zväzových kaprových povolení**

Ing. Baláž – informoval členov Rady, že MsO SRZ Ružomberok bolo odcudzených 40 ks zväzových kaprových povolení č. 42 121 – 42 160 a preto žiadajú Radu o odpustenie zaplatenia odvodov z týchto povolení.

Bolo prijaté:

***Uznesenie č. 71/2014:***

Rada schvaľuje žiadosť MsO SRZ Ružomberok o odpustenie odvodu zo 40 ks odcudzených zväzových kaprových povolení na rybolov.

**Hlasovanie:**

Za – 24 Proti – 3 Zdržal sa – 3

**5.7. Žiadosť MsO SRZ Považská Bystrica o dodatočné schválenie predaja nehnuteľného majetku**

Ing. Baláž – informoval, že na Radu sa obrátila MsO Považská Bystrica, ktorá žiada o dodatočné schválenie predaja nehnuteľného majetku z roku 2013. Organizácia predala bez súhlasu Rady za sumu 77 083 € dva pozemky Železniciam Slovenskej republiky.

Bolo prijaté:

***Uznesenie č. 72/2014:***

Rada dodatočne schvaľuje prevod nehnuteľného majetku vo vlastníctve MsO SRZ Považská Bystrica, a to KN – C par. č. 1720/11 – ostatná plocha o výmere 1750 m2a KN – C par. č.1720/15 – ostatná plocha o výmere 2896 m2 nachádzajúcich sa v kat. území Považská Teplá Slovenskej republike, Železniciam Slovenskej republiky za kúpnu cenu 77 083€.

**Hlasovanie:**

Za – 22 Proti – 1 Zdržal sa – 2

**5.8. Upozornenie na zistenie vírusového ochorenia Koi herpes vírusov (KHV) na revíri Štrkovisko Tona**

Ing. Baláž – informoval o zistení vírusovom ochorení KHV na štrkovisku TONA v obhospodarovaní MsO SRZ Šurany,

Ing. Janoušová – doplnila, že ichtyológ vypracoval analýzu a správu, na základe ktorej Veterinárna správa vydala stanovisko k zákazu privlastňovania si akejkoľvek ryby. tento materiál bude súčasťou Vestníka, ktorý sa bude posielať na organizácie ako výstraha pre ostatné organizácie.

**5.9. Informácia o odobratí rybárskeho revíru Materiálová jama A**

Ing. Baláž – ďalej informoval, že Ministerstvo životného prostredia Slovenskej republiky odobralo ku dňu 31.12.2014 Slovenskému rybárskemu zväzu rybársky revír Materiálová jama A a pridelilo ju bez finančného vyrovnania Komposesorátu Vojka. Proti tomuto rozhodnutiu sme podali rozklad.

**5.10. Nedodanie násad lipňa tymiánového pre SRZ spoločnosťou Slovryb, a.s.**

Ing. Baláž – podal informáciu, že Slovryb, a.s. nesplnil kúpnu zmluvu na dodávku 170 000 ks lipňa tymianového pre SRZ, ktorá mala byť financovaná z prostriedkov Environmentálneho fondu. Z dohodnutého množstva 170 000 ks dodal len 50 000 ks. Zostávajúca časť v hodnote 33 126 € zostane nevyčerpaná. Ďalej uviedol, že Slovryb, a.s. ponúkol kompenzáciu Rade aj organizáciám v podobe pstruha potočného – za 1 ks lipňa ponúka 2 ks pstruha potočného. Ichtyológovia oslovili všetky dotknuté organizácie, tie ktoré súhlasili boli nahlásené Slovryb-u, a.s. Ostatné organizácie trvajú na dodaní lipňa v priebehu budúceho roka.

Ing. Ružička – uviedol, že Slovryb, a.s. neodhadol situáciu na rybníku a vyjadril ľútosť nad vzniknutou situáciou a prisľúbil, že budú robiť všetko pre náhradu,

p. Čáni – reagoval ako zástupca jednej z dotknutých organizácií. Uviedol, že sú jedna z mála organizácií, ktorá ponúkla Slovryb, a.s., konkrétne pánovi Jančekovi, aby si prišiel vytrieť generačné stádo, ktorú však odmietol,

Ing. Ružička – povedal, že informáciu preverí,

Ing. Korčok – povedal, že keby bol Slovryb, a.s. informoval o probléme s dodávku skôr, mohlo sa požiadať o zmenu dotácie,

Ing. Ružička – konštatoval, že podcenili vlastnú situáciu.

**5.11. Informácia o schválení Operačného programu Rybné hospodárstvo pre roky 2014 - 2020 Vládou SR**

Ing. Baláž – informoval, že Vláda SR na svojom zasadnutí 24.9.2014 schválila Operačný program Rybné hospodárstvo pre roky 2014 - 2020, ktorý ide na schválenie do Bruselu. SRZ má v tomto balíku rezervovaných 3 mil. € na výstavbu strediska v Nových Zámkoch.

**5.12. Pripravované založenie MO SRZ Dolná Streda**

Členova Rady boli oboznámení s aktuálnym stavom v prípravách na založenie novej ZO SRZ v Dolnej Strede. Ing. Kalus za Kontrolnú komisiu informoval, že boli prekontrolované doručené petičné hárky, z 366 mien na petičných hárkoch bolo vyradených 72 mien, ktoré nespĺňali požiadavky petičného zákona. Následne boli dodané overené kópie petičných hárkov obsahujúcich 85 mien. Bola preto splnená požiadavka Stanov SRZ, ktoré požadujú pre založenie novej organizácie 350 záujemcov.

Ing. Baláž – uviedol, že pozval na rokovanie štatutárnych zástupcov z MsO Sereď spolu s predsedom prípravného výboru novej organizácie p. Oravcom. Podotkol, že dôležitejšie ako petičné hárky je ustanovujúca členská schôdza, na ktorej musí byť prítomných 351 ľudí. Ak ich tam toľko nebude, schôdza sa zruší, ak áno, prebehne a zvolí si svoje orgány a bude fungovať ako nová organizácia. Vyzval prítomných, aby schválili termín ustanovujúcej členskej schôdze na 11.10.2014 v Dolnej Strede.

p. Patoprstý – vyjadril názor, že by o tom mala rozhodnúť nová Rada,

Ing. Cmarko – mal otázku, či tých 350 členov musí byť s členským preukazom SRZ, Ing. Baláž mu odpovedal, že nie.

Ing. Geschwandtner – pri konaní schôdze je potrebné, aby bola prítomná Kontrolná komisia,

JUDr. Kabáč – dodal, že ešte treba splniť podmienku revíru, Ing. Baláž mu povedal, že bude rokovanie s organizáciou.

p. Godiška – odporúča nechať to na novú Radu,

Ing. Mišech aj PaedDr. Čerešňák – navrhujú nechať rozhodnutie to na ďalšiu Radu.

Po ďalšej diskusii sa pristúpilo k hlasovaniu o schválení termínu konania ustanovujúcej členskej schôdze na deň 10.11.2014

**Hlasovanie**:

Za – 6 Proti – 15 Zdržal sa – 7

**Návrh nebol schválený.**

**5.13. Žiadosť o založenie MO SRZ Košice - okolie**

Ing. Baláž – informoval, že z Košíc bola doručená žiadosť skupiny rybárov o schválenie prípravného výboru na založenie novej organizácie. Doručila petíciu so 642 podpismi. Ide o členov MsO Košice, ktorí sa chcú odtrhnúť od organizácie.

Po diskusii bolo prijaté:

***Uznesenie č. 73/2014:***

Rada SRZ schvaľuje prípravný výbor pre založenie základnej organizácie SRZ Košice - okolie v zložení:

Jaroslav Sajko, bytom Čaňa, Osloboditeľov 4; Adriana Duždová, bytom Košice, Sputnikova 16; Ing. Juraj Bober, bytom Košice, Buzulucká 11; Ján Laczko, bytom Trstené p/Hornáde, Skladná 3; Daniel Karajoš, bytom Čaňa, Partizánska 20; Samuel Szabó, bytom Trstené p/Hornáde, Osloboditeľov 123; Marián Jaroščák, bytom Košická Belá 159; Peter Trebišovský, bytom Košice, Sputnikova 11; Ondrej Štofa, bytom Čaňa, Osloboditeľov 10 a Peter Horňák, bytom Čaňa, Jesenná 16.

Osoba určená pre zastupovanie v styku s Radou SRZ je p. Jaroslav Sajko.

**Hlasovanie**:

Za – 17 Proti – 8 Zdržal sa – 1

**5.14. Informácia Kontrolnej komisie SRZ o vykonaných kontrolách v ZO SRZ**

PhDr. Tkáčik – podal informáciu o kontrole v MO SRZ Rohožník, ktorá nezistila žiadne pochybenia zo strany organizácie,

Ing Šiška – podal informáciu o kontrole v MsO SRZ Humenné, kde kontrola taktiež nezistila žiadne pochybenia. Pri kontrole v MO SRZ Kežmarok boli zistené pochybenia, keď organizácia vydávala bezplatné povolenia na rybolov členom svojej organizácie, avšak po upozornení všetky vydané povolenia odobrala a ďalej postupovala v súlade s príslušnou smernicou.

p. Zlatohlávek – podal informáciu o kontrole v MsO Komárno, kde preverovali anonymnú sťažnosť na činnosť tejto organizácie so zameraním na porušovanie Uznesenia Mestskej konferencie MsO SRZ Komárno, ukončenie spolupráce so združením Pyramída, výstavbu hospodárskej budovy na revíre Apáli, neoprávnené čerpanie stravných lístkov, vyplácanie nadčasov pre členov MsO, používanie služobného vozidla hospodárom MsO, vyplácanie odmien za brigádnickú činnosť. Členovia Rady boli podrobne informovaní o jednotlivých zisteniach kontroly, ktorá konštatovala vo všetkých bodoch opodstatnenosť podaného podnetu. Členovia KK konštatovali, že štatutárni zástupcovia MsO SRZ Komárno hrubo porušovali a porušujú Stanovy SRZ, Organizačný poriadok SRZ, vnútroorganizačné predpisy ako i niektoré všeobecne záväzné právne prepisy. KK SRZ preto odporúča Rade, aby podala návrh  na zahájenie disciplinárneho konania proti štatutárnym zástupcom MsO SRZ Komárno. Zároveň odporučila Disciplinárnej komisii MsO SRZ Komárno zahájiť disciplinárne konanie proti členov výboru MsO SRZ Komárno z dôvodu porušenia bodu 4.) Uznesenia Mestskej konferencie MsO SRZ Komárno z marca 2014.

p. Tóth – ako predseda MsO SRZ Komárno reagoval na vystúpenie p. Zlatohlávka, uviedol, že zavádzajúco informoval členov Rady, podrobne sa venoval všetkým zisteniam kontrolnej komisie, ktoré sa pokúsil vyvrátiť a vysvetliť.

K veci prebehla diskusia:

Ing. Cmarko – navrhol, keďže dotknutý člen Rady spochybnil nezávislosť, resp. nezaujatosť kontroly a požiadal o následnú kontrolu, aby Rada rozhodla, že tam pošle iného člena KK, aby vykonal následnú kontrolu. Pokiaľ sa budú zhodovať, tak bude nasledovať disciplinárne konanie.

Ing. Korčok – položil otázku, či zápis z kontroly bol prerokovaný s kontrolovaným subjektom a ten či sa mal možnosť k tomu vyjadriť, p. Tóth – uviedol že nie,

JUDr.Kabáč – podotkol, že v prípade opätovnej kontroly, musia byť materiály doložené a podpísané štatutárnymi zástupcami aj s ostatnými náležitosťami, ktoré z toho vyplývajú,

Ing. Baláž – podal návrh, aby bola opakovane vykonaná kontrola v MsO Komárno inými členmi KK v termíne do 31.10.2014.

Bolo prijaté:

***Uznesenie č. 74/2014:***

Rada ukladá Kontrolnej komisii SRZ vykonať v MsO SRZ Komárno opakovanú kontrolu v inom zložení kontrolnej skupiny.

Zodpovedný: Ing. Jozef Kalus Termín: 31.10.2014

**Hlasovanie:**

Za – 25 Proti – 0 Zdržal sa – 3

Ing. Trokan – podal informáciu o dokončenej kontrole MsO SRZ Košice. Uviedol, že na výzvu na predloženie dokladov, ktoré kontrolná komisia pri predchádzajúcej kontrole nedostala k nahliadnutiu, boli predložené, a to novo vypracovaný a výborom schválený:

* Organizačný poriadok MsO SRZ Košice, v ktorom je v § 8 členenie MsO SRZ na 5 obvodov, ktorého neoddeliteľnou súčasťou je mapa rajonizácie obvodov, ako aj zoznam obcí a zoznam ulíc, ktoré patria do daného obvodu,
* Volebný poriadok MsO SRZ Košice, ktorý je totožný s volebným poriadkom Rady SRZ, kde je iba jeden dodatok, v bode I. 5 je uvedené: na VČS ObO SRZ môže voliť len člen príslušnej Obo, ktorý je zapísaný na prezenčnej listine.

Kontrolná komisia sa zaoberala aj podnetom p. Hobulu, ktorý ju žiadal o jednoznačné vyjadrenie, či došlo k porušeniam stanov organizovaním obvodových schôdzí alebo nie, tiež že na schôdzi ObO 5 boli a hlasovali aj ľudia, ktorí tam nemali čo robiť. Ďalej informoval o kontrole výdaja povolení a o prešetrení podnetu p. J .Sajka.

Kontrolná komisia konštatovala, že MsO SRZ Košice usporiadala členské schôdze iba podľa im dostupných materiálov, teda jednej mapy zverejnenej na internete s tým, že pri sporných bodoch, napr. pri schôdzi ObO 5 na návrh člena dala hlasovať o možnosti zúčastniť sa schôdze aj členom, ktorí podľa bydliska neboli zahrnutí do tejto mapy. KK konštatuje, že MsO SRZ splnila požiadavky kontrolnej komisie na vypracovanie Organizačného poriadku s podrobným členením obcí a ulíc mesta zaradených do jednotlivých obvodov a Volebného poriadku. Tieto dokumenty boli schválené výborom. Sťažnosť p. Hobulu bola prešetrená s konštatovaním, že MsO SRZ Košice člena s uvedeným menom neeviduje a podľa zápisnice zo schôdze ObO 5 si prítomní schválili návrh, aby sa schôdze zúčastnili aj členovia z iných obcí. Podnet p. Sajka bol prešetrený, KK bolo predložené rozhodnutie OS Žilina o pozastavení rozhodnutia SRZ o dočasnom vylúčení z členstva v SRZ. Menovaný v stanovenom termíne nevyplatil členský poplatok, podľa materiálov tento vyplatil 10.10.2013.

V diskusii vystúpili:

Ing. Baláž – žiadal o informáciu, či bol výbor obvodných organizácií zvolený v súlade so Stanovami a Organizačným poriadkom SRZ, Ing. Trokan – odpovedal, že podľa toho čo bolo predložené, áno,

Ing. Baláž – sa spýtal, že čo im bolo predložené, Ing. Trokan – odpovedal, že im bola predložená mapa,

Ing. Baláž – sa pýtal na to, kto tú mapu schválil, Ing. Trokan – uviedol, že asi predchádzajúci výbor, ale nevedia to presne,

Ing.Baláž – konštatoval, že členská schôdza nepostupovala podľa Organizačného poriadku a podľa Stanov SRZ,

Ing.Korčok – doplnil, že tvrdenie p. Sajka, že nevedel či bol členom alebo mu členstvo bolo pozastavené, nie je pravda, lebo 9.2.2013, kedy bola členská schôdza obvodu IV., na ktorej bol osobne prítomný p. Sajko kýval rozhodnutím súdu a na základe čoho bol zapísaný do prezenčnej listiny, aby mohol byť členom výboru a mohol kandidovať. 22.3. sa konala mestská konferencia, kde bolo jasne deklarované, že členské známky sa nepredávajú a nemal nikto možnosť zaplatiť členské. Nikto tam nemal zaplatenú členskú známku v riadnom termíne. Museli by preto vylúčiť celú košickú organizáciu. Opýtal sa, kým spôsobom sa preverovali prezenčné listiny?

„ Viem, ako to v Košiciach funguje, prídem s členským preukazom, napíšem na čistý hárok svoje meno – účasť na schôdzi. Ak sa tam stalo, že Jano X bol na schôdzi III., IV. a V. a všade hlasoval, tak sa tu dá spochybniť legitímnosť všetkých členských schôdzí vrátane Mestskej konferencie v Košiciach spolu s voľbami členov výboru a delegátov na snem. A keď títo ľudia budú na sneme hlasovať, tak po sneme nás môže niekto napadnúť a spochybniť celý snem. Existuje jediná cesta, a síce, že MsO Košice budú len účastníkmisSnemu bez práva hlasovať “.

Ing. Baláž – súhlasil a dodal, že funkcionári boli zvolení v rozpore so stanovami,

p. Patoprstý – mrzí ho, že veľa času sa venuje prešetrovanie anonymov,

Ing. Janoušová – uzavrela diskusiu k MsO Košice s tým, že Rada berie informáciu na vedomie.

**Diskusia rôzna:**

p. Patoprstý – oboznámil členov Rady, že sa dva krát stretla Komisia pre spracovanie pripomienok ZO SRZ k zákonu a vyhláške o rybárstve, ktorá pripravila materiál toho, čo by sa tam mohlo zapracovať z našich pripomienok a prosil predsedu komisie, Ing. Mihaldu, aby na ďalšie rokovanie prizval aj Ing. Dobiáša z Ministerstva životného prostredia SR, ktorý by mohol ukázať kde sú možnosti a tiež aj pomôcť. Pochválil práci Ing.Mihaldu. Ďalej uviedol, že na júnovom zasadnutí zaznelo, že na internete bude zavesený zoznam delegátov na snem, keďže tam nie je, informoval sa či je tajný. Ing. Baláž – odpovedal, že nie je,

p. Orovčík – sa vyjadril k úprave zákona a vykonávacej vyhlášky, predniesol dotaz z MO SRZ Orlov, aby sa riešili hlavátkové povolenia na hraničných vodách, žiadal o informáciu, či je platný vykonávací protokol z roku 2007 vo vzťahu medzi Poľskom a Slovenskom, lebo ak áno, tak sa jedná o medzinárodnú zmluvu, ktorá je vyššia ako náš zákon a podľa toho musíme upraviť vzťah k hlavátke. Ing. Baláž mu odpovedal, že protokol nie je platný. Vytvorili sme protokol, ktorý sme odovzdali na MŽP SR, to oslovilo poľskú stranu prostredníctvom MZV SR, ale dodnes sa žiadne rokovanie neuskutočnilo.

Ing. Estergájoš – sa pýtal do akej miery sa postúpilo v Centrálnej evidencii členskej základne, Ing. Baláž mu odpovedal, že momentálne sme sa zastavili v súvislosti so zákonom o ochrane osobných údajov. Po doriešení a uzatvorení danej problematiky budeme pokračovať ďalej.

JUDr. Kabáč – z poverenia členskej schôdze predložil návrh na zmenu lovnej miery kapra na Oravskej priehrade na 45 cm, Ing. Baláž uviedol, že treba vysvetliť členom, že Rada má aj iné revíry ako Oravskú priehradu a musí sa to riešiť jednotne a rovnako. Na zvyšovanie lovnej miery kapra nemáme dostatok peňazí, lebo si to vynúti zarybňovanie väčšou rybou.

Mgr. Jankovičová – apelovala, aby organizácie boli v dostatočnom časovom predstihu oboznámené s termínmi zväzového zarybňovania, informovala sa či bude dostatok zubáča, Ing. Baláž – uviedol, že zatiaľ nemá informáciu o výpadku niektorých druhov rýb, okrem lipňa zo Slovryb-u, a.s., s výlovmi sa ešte len začína.

p. Patoprstý – ichtyológovia majú vypracovaný plán výlovov a bolo by dobré, keby posunuli termíny rozvozov tak, aby si to vedeli organizácie zariadiť, pretože je tam následnosť na ďalšie veci – hájenie revírov, vlastné zarybnenie, atď. Hovoriť o nedodaní istých rýb je zatiaľ predčasné, uvidíme po výlovoch, na komisii padol názor, že musíme dodať aj to, čo bolo minulý rok nedodané.

Ďalej bola vznesená pripomienka k týždňovým kaprovým hosťovacím povoleniam, že je ne nich málo koloniek, je potrebné ich zväčšiť tak, aby tam bol priestor na celý týždeň.

Ing. Baláž – otvoril problematiku bezplatných povolení, uviedol, že je s nimi problém a treba k tomu zaujať stanovisko,

p. Patoprstý – problém je v tom, keď si malá organizácia vezme 250 ks bezplatných lepiek a vymení si to so susedmi, keby vedeli počítať, a to 250 ks x 40 € za kaprové povolenie, tak by mali 10 000 €,

Ing. Baláž – pripomenul, že sa tým ukracuje zarybňovanie a neplnia sa minimálne zarybňovacie plány,

Ing. Mihalda – navrhol uznesenie a úlohu pre vedúceho rybárskej stráže na revíroch Rady SRZ, aby upozornil členov RS, aby boli nápomocní členom SRZ v kritických situáciách. Demonštroval to na príklade, ktorý sa stal na VN Oravskej Priehrade. Ing. Janoušová dodala, že vedúci rybárskej stráže Ing. Baran bude o tejto požiadavke informovaný.

Po vyčerpaní všetkých bodov programu, Ing. Janoušová rokovanie Rady ukončila.

**Uznesenia zo zasadnutia Rady SRZ konaného dňa 27.10.2014**

Rada SRZ:

**I. Ukladá:**

***Uznesenie č. 74/2014:***

Rada ukladá Kontrolnej komisii SRZ vykonať v MsO SRZ Komárno opakovanú kontrolu v inom zložení kontrolnej skupiny.

Zodpovedný: Ing. Jozef Kalus Termín: 31.10.2014

**II. Schvaľuje:**

***Uznesenie č. 46/2014:***

Rada schvaľuje zmenu Bodu VII.5 Rokovacieho poriadku Rady SRZ takto: „ Na prijatie platného uznesenia je potrebný súhlas nadpolovičnej väčšiny, podľa prezenčnej listiny, prítomných členov Rady. “

***Uznesenie č. 47/2014:***

Rada schvaľuje materiál Kontrola uznesení s tým že v uzneseniach č. 26, 28 a 35 sa doplní termín a zodpovedná osoba a vedúci odboru športovej činnosti predloží správu o plnení uznesenia č. 6., bod 3 tretia odrážka.

***Uznesenie č. 48/2014:***

Rada schvaľuje ceny povolení na rybolov pre rok 2015 v nezmenenej výške, na úrovni roku 2014.

***Uznesenie č. 49/2014:***

Rada schvaľuje predložený návrh Minimálneho zarybnenia revírov Rady SRZ na roky 2015 až 2017.

***Uznesenie č. 50/2014:***

Rada schvaľuje vyňatie rybárskeho revíru č. 1-1050-1-1 Štrkovisko Rovinka nad Hrádzou a zaradenie rybárskeho revíru č. 1-0900-1-1 Štrkovisko Dunajská Lužná – Malá Voda v obhospodarovaní MO SRZ Dunajská Lužná do rybárskeho poriadku pre držiteľov zväzových kaprových povolení.

***Uznesenie č. 51/2014:***

Rada schvaľuje vyňatie rybárskeho revíru č. 2-5120-1-1 VN Partizánske a zaradenie rybárskeho revíru č.2-5470-1-1 VN Veľké Uherce v obhospodarovaní MsO SRZ Partizánske do rybárskeho poriadku pre držiteľov zväzových kaprových povolení.

***Uznesenie č. 52/2014:***

Rada schvaľuje vyňatie časti rybárskeho revíru č. 3-4680-6-1Váh č.18 v obhospodarovaní MsO SRZ Ružomberok z rybárskeho poriadku pre držiteľov zväzových lipňových povolení, z dôvodu novovytvoreného lipňového úseku bez privlastnenia si úlovku. V príde zmeny účelu využitia bude opätovne zaradený do ZLP.

***Uznesenie č. 53/2014:***

Rada schvaľuje vyňatie rybárskeho revíru č. 4-0830-1-1 Jazero Izra v obhospodarovaní MsO SRZ Košice z rybárskeho poriadku pre držiteľov zväzových kaprových povolení.

***Uznesenie č. 54/2014:***

Rada schvaľuje zverenie rybárskeho revíru č.4-1801-1-4 OR Oborín do obhospodarovania MO SRZ Veľké Kapušany.

***Uznesenie č. 55/2014:***

Rada schvaľuje vyňatie rybárskych revírov č. 4-3061-1-1 OR Bajany, č. 4-3062-1-1 Vysoká nad Uhom, č. 4-1202-1-1 OR Bitric, č. 4-1205-1-1 OR Soták ač. 4-1801-1-4 OR Oborín v obhospodarovaní MO SRZ Veľké Kapušany z rybárskeho poriadku pre držiteľov zväzových kaprových povolení.

***Uznesenie č. 56/2014:***

Rada schvaľuje zmenu charakteru rybárskeho revíru č. 1-1420-1-1 VN Vištuk v obhospodarovaní MsO SRZ Pezinok z revíru lovného na revír chovný a jeho vyňatie z rybárskeho poriadku pre držiteľov zväzových kaprových povolení.

***Uznesenie č. 57/2014:***

Rada schvaľuje zverenie časti rybárskeho revíru č. 3-2720-6-1 Orava č.2 od vtoku Studeného potoka v obci Podbiel po cestný most v obci Krivá do obhospodarovania MO SRZ Trstená.

***Uznesenie č. 58/2014:***

Rada schvaľuje ponechanie lovného charakteru rybárskeho revíru VN Duchonka.

***Uznesenie č. 59/2014:***

Rada schvaľuje vyradenie rybárskeho revíru č. 2-4450-4-1 Vlára z dôvodu zmeny charakteru na lososový - pstruhový.

***Uznesenie č. 60/2014:***

Rada schvaľuje predložené zmeny v zväzovom rybárskom poriadku na vody kaprové

***Uznesenie č. 61/2014:***

Rada schvaľuje predložené zmeny v zväzovom rybárskom poriadku na vody lipňové, s výnimkou revíru Poprad č. 7.

***Uznesenie č. 62/2014:***

Rada schvaľuje predložený návrh na pridelenie dotácií z rezervného zarybňovacieho fondu, takto:

* MsO SRZ Žilina – 250 kg Pp 2 v hodnote 2475 € z dôvodu ekologickej havárie,
* MsO SRZ Ružomberok – 150 kg Pp 2 v hodnote 1485 € prvotné zarybnenie VN Čutkovo,
* MO SRZ Dobšiná– 100 kg Pp 2 v hodnote 990 € prvotné zarybnenie VN Vlčia Dolina.

Rada schvaľuje presun nevyčerpaných 11 700 € do Rezervného fondu.

***Uznesenie č. 63/2014:***

Rada schvaľuje predložený návrh pozvánky s programom rokovania XI. Snemu SRZ.

***Uznesenie č. 64/2014:***

Rada schvaľuje zloženie pracovného predsedníctva XI. Snemu SRZ v zložení: prezidentka, tajomník, predseda Kontrolnej komisie SRZ a za viceprezidentov Ing. Korčok a p. Bodzáš.

***Uznesenie č. 65/2014:***

Rada schvaľuje vyplatenie celoročných odmien pre členov Rady a  KK počas slávnostného rokovania Rady dňa 28.11.2014.

***Uznesenie č. 66/2014:***

Rada SRZ ukladá tajomníkovi a prezidentke SRZ vykonať porady delegátov snemu v jednotlivých krajoch, na ktorých sa pripraví kandidátka jednotlivých delegátov do Rady a KK ako aj do mandátovej, volebnej a návrhovej komisie.

***Uznesenie č. 67/2014:***

Rada SRZ schvaľuje predložený návrh Rokovacieho poriadku XI. Snemu SRZ.

***Uznesenie č. 68/2014:***

Rada schvaľuje predložený návrh Volebného poriadku XI. Snemu SRZ s tým, že sa odčlenia hlasovacie lístky pre voľbu tajomníka a prezidenta a upraví sa formulácia týkajúca sa voľby predsedu KK.

***Uznesenie č. 69/2014:***

Rada schvaľuje Dohodu o finančnom vyrovnaní za rybársky revír č. 2-1730-1-1 OR Ludanice medzi Slovenským rybárskym zväzom - Miestnou organizáciou Topoľčany a občianskym združením Zádvor Ludanice.

***Uznesenie č. 70/2014:***

Rada schvaľuje Dohodu o finančnom vyrovnaní vo výške 6 000 € za rybársky revír č.2-4260-1-1 Štrkovisko Zelený háj, medzi Slovenským rybárskym zväzom - Miestnou organizáciou Hurbanovo a  spoločnosťou Zelený háj, s.r.o.

***Uznesenie č. 71/2014:***

Rada schvaľuje žiadosť MsO SRZ Ružomberok o odpustenie odvodu zo 40 ks odcudzených zväzových kaprových povolení na rybolov.

***Uznesenie č. 72/2014:***

Rada dodatočne schvaľuje prevod nehnuteľného majetku vo vlastníctve MsO SRZ Považská Bystrica, a to KN – C par. č. 1720/11 – ostatná plocha o výmere 1750 m2a KN – C par. č.1720/15 – ostatná plocha o výmere 2896 m2 nachádzajúcich sa v kat. území Považská Teplá Slovenskej republike, Železniciam Slovenskej republiky za kúpnu cenu 77 083€.

***Uznesenie č. 73/2014:***

Rada SRZ schvaľuje prípravný výbor pre založenie základnej organizácie SRZ Košice - okolie v zložení:

Jaroslav Sajko, bytom Čaňa, Osloboditeľov 4; Adriana Duždová, bytom Košice, Sputnikova 16; Ing. Juraj Bober, bytom Košice, Buzulucká 11; Ján Laczko, bytom Trstené p/Hornáde, Skladná 3; Daniel Karajoš, bytom Čaňa, Partizánska 20; Samuel Szabó, bytom Trstené p/Hornáde, Osloboditeľov 123; Marián Jaroščák, bytom Košická Belá 159; Peter Trebišovský, bytom Košice, Sputnikova 11; Ondrej Štofa, bytom Čaňa, Osloboditeľov 10 a Peter Horňák, bytom Čaňa, Jesenná 16.

Osoba určená pre zastupovanie v styku s Radou SRZ je p. Jaroslav Sajko.

Zapísala : Mgr. Zuzana Waczlavová

Overovatelia zápisnice:

Mgr. Marianna Jankovičová ........................................

JUDr. Miloš Kabáč ..........................................

Ing. Ferdinand Baláž, v. r. Ing. Magdaléna Janoušová, v. r.

tajomník prezidentka